**დეტალური დავალება**

**ავარიულ სიტუაციებზე, მათ შორის ზეთის დაღვრებზე რეაგირების გეგმების მომზადებაზე ჰიდროელექტროსადგურებისათვის**

**შესავალი**

მოცემული სატენდერო დავალება მიზნად ისახავს სს „ენერგო-პრო ჯორჯია გენერაციის“ კუთვნილ ჰიდროენერგეტიკულ ობიექტებზე (15 ჰიდროელექტროსადგური და  ქვესადგური, ლაჯანურჰესი, გუმათჰესი 1, გუმათჰესი 2, რიონჰესი, შაორჰესი, ძევრულაჰესი, ჩითახევჰესი, აჭარისწყლისჰესი, კინკიშაჰესი, ჩხოროწყუჰესი, ზაჰესი, ორთაჭალაჰესი, სიონჰესი, მარტყოფჰესი, საცხენისჰესი) ექსპლუატაციის პროცესში შესაძლო ავარიულ შემთხვევებზე რეაგირებისაკენ მიმართული სხვადასხვა ქმედებების (მოსალოდნელი ავარიის ტიპების დადგენა, შეტყობინების სისტემა, რეაგირების ზოგადი სტრატეგია, რეაგირების ღონისძიებები ს მეთოდი ობიექტის სპეციფიკის გათვალისწინებით და სხვ ) განსაზღვრისა და დაგეგმვის საკითხებში პოტენციური კონტრაქტორის გამოვლენას, შემდგომში მისგან მომსახურების მიღების მიზნით.

გამოვლენილი კონტრაქტორისაგან მისაღები მომსახურება ძირითადად მოიცავს (მაგრამ არ შემოიფარგლება) შემდეგს:

* მომსახურების ობიექტებზე სიტუაციის პირველადი, მიმოხილვითი ხასიათის შესწავლა;
* შესაძლო ავარიული სიტუაციის წარმოქმნის ალბათობის რისკების შეფასება;
* ავარიული სიტუაციის ხასიათის, ტიპის, მიზეზებისა და მოსალოდნელი შედეგების პროგნოზი, განვითარების შესაძლო სცენარი;
* ავარიულ სიტუაციებზე რეაგირების კუთხით მეთოდოლოგიური და ტექნიკური ხასიათის სახელმძღვანელო პრინციპებისა და მითითებების ჩამოყალიბება-შედგენა;
* ავარიულ სიტუაციებზე რეაგირების ინტეგრირებული გეგმის შედგენა, რომელიც მოიცავს ყოველ ცალკეულ ობიექტზე ავარიული რეაგირების ლოკალურ გეგმას, ამ ობიექტის სპეციფიკისა და ადგილზე არსებული გარემო პირობების გათვალისწინებით.

**ავარიული რეაგირების ინტეგრირებული გეგმის შედგენის მომსახურების შედეგად უზრუნველყოფილი უნდა იქნას შემდეგი ამოცანების გადაჭრა:**

* მიმდინარე საქმიანობის პროცესში,  მისი  სპეციფიკის  გათვალისწინებით  მოსალოდნელი  ავარიული სიტუაციების სახეების განსაზღვრა (მათ შორის ზეთების დაღვრა და ავარიულ სიტუაციები სახიფათო ნარჩენების განთავსების ადგილებზე);
* თითოეული  სახის  ავარიულ  სიტუაციაზე  რეაგირების  ჯგუფების  შემადგენლობის,  მათი

აღჭურვილობის, ავარიულ სიტუაციაში მოქმედების გეგმის დაპასუხისმგებლობების განსაზღვრა;

* შიდა და გარე შეტყობინებების სისტემის, მათი თანმიმდევრობის, შეტყობინების

საშუალებების და მეთოდების განსაზღვრა და ავარიული სიტუციების შესახებ შეტყობინების (ინფორმაციის)  გადაცემის  უზრუნველყოფა;

* ენერგო-პრო ჯორჯიას სტრუქტურაში შემავალ ცალკეული ქვედანაყოფებსა და იურიდიულ პირებს შორის კოორდინირების სქემის შემუშავება შიდა  რესურსების  მყისიერად  ამოქმედების მიზნით;
* საჭიროების შემთხვევაში, დამატებითი რესურსების მობილიზების უზრუნველყოფის შესაბამისი პროცედურების  განსაზღვრა;
* ავარიულ  სიტუაციებზე  რეაგირების  საორგანიზაციო  სისტემის  ოპტიმიზაციისა და ქმედითუნარიანობის  უზრუნველყოფისათვის საჭირო ღონისძიებებისა და ტექნიკური რესურსების თაობაზე რეკომენდაციების შემუშავება;
* ავარიულ  სიტუაციებზე  რეაგირების  პროცესში  საკანონმდებლო,  ნორმატიულ  და  საწარმოო  უსაფრთხოების  შიდაგანაწესის  მოთხოვნებთან  შესაბამისობის უზრუნველყოფა;
* მოსალოდნელ ავარიულ  სიტუაციებზე  რეაგირების  გეგმის საქართველოს  კანონმდებლობასთან, აგრეთვე საეთაშორისო სტანდარტებთან და საუკეთესო გამოყენებულ პრაქტიკასთან შესაბამისობის უზრუნველყოფა;
* რეაგირების  პროცესში პერსონალის ქმედებების რაციონალური, კოორდინირებულიდა ეფექტური წარმართვა, პერსონალის, მოსახლეობის და გარემოს უსაფრთხოების დაცვის მიზნით;
* პერსონალის უსაფრთხოება და გარემოს დაბიძურებისაგან დაცვა, ნებისმიერი მასშტაბის ავარიული სიტუაციის და/ან ცალკეული ლოკალური ინციდენტის დროს.

**სამუშაოს მოცულობა**

სს „ენერგო-პრო ჯორჯია გენერაციის“ საკუთრებაში არსებული ობიექტების სპეციფიკიდან გამომდინარე, ავარიულ შემთხვევებზე რეაგირების გეგმების შემუშავების პროცესი უნდა მოიცავდეს შემდეგს:

1. ჰესის სპეციფიკის გათვალისწინებით ავარიულ სიტუაციებში მენეჯმენტის და პერსონალის პასუხისმგებლობების და ქმედებების განსაზღვრა;
2. ავარიულ სიტუაციების შესაძლო გამომწვევი მიზეზების ანალიზი ცალკეული ჰესისათვის, სახელდობრ: ბუნებრივი რისკები; ოპერირების რისკები; ტექნიკური მდგომარეობა
3. სავარაუდო ავარიული სიტუაციებზე რეაგირების ღონისძიებების შემუშავება ცალკეული ჰესისათვის, მათ შორის:

* ავარიულ სიტუაციებზე რეაგირების ჯგუფის შექმნის რეკომენდაციების მომზადება;
* შესაძლო ავარიული სიტუაციის კატეგორიზაცია (მასშტაბის მიხედვით) და შესაბამისად, რეაგირებაში მონაწილე მხარეების (რესურსების) განსაზღვრა;
* ავარიულ სიტუაციებზე რეაგირებისთვის საჭირო აღჭურვილობის (მათ შორის ზეთდამჭერების სისტემების) განსაზღვრა, მათი გამართულობის კონტროლის გრაფიკის მომზადება;
* ავარიულ სიტუაციაზე რეაგირების სქემების შემუშავება (ავარიული სიტუაციის ხასიათის შესაბამისად, მათ შორის ზეთის დაღვაზე რეაგირება როგორც წყალში ასევე ნიადაგზე);
* კომუნიკაციის/შეტყობინების სისტემის შემუშავება;
* საზოგადოების ინფორმირების პროცედურის შემუშავება;
* უსაფრთხოების ღონისძიებების (ევაკუაციის სქემის ჩათვლით) შემუშავება;

1. ტრენინგის მასალების, მათ შორის პერსონალისთვის  სამახსოვროების მომზადება;
2. პერსონალისათვის ტრენინგის ჩატარება (აუცილებელი მოთხოვნა);
3. ობიექტზე მიმდინარე ტრენინგების (ავარიულ სიტუაციებზე რეაგირების და ავარიულ შემთხვევებში ჯანდაცვა-უსაფრთხოების საკითხებზე) სქემის/გრაფიკის შემუშავება;
4. დოკუმენტაციის და ანგარიშების/ჩანაწერების წარმოების სისტემის შემუშავება/დანერგვა;
5. რეაგირების გეგმის გადასინჯვის/განახლების მექანიზმის შემუშავება;
6. რეკომენდაციები და საკონსულტაციო მომსახურება დამკვეთის პერსონალისათვის;

**დამატებითი მოთხოვნა: ავტომატური ხანძარქრობის სისტემების მოწყობის შესაძლებლობის განხილვა ობიექტებზე, მათ შორის სახიფათო ნარჩენების განთავსების ადგილებზე.   აღნიშნული მომსახურების გაწევის შესაძლებლობის შემთხვევაში წინადადების ცალკე წარმოდგენა  (ხარჯთაღრიცხვის ცალ-ცალკე წარმოდგენის ჩათვლით: გეგმა, ხანძარქრობის სისტემა ჰესებზე, ხანძარქრობის ავტომატიზირებული სისტემა, მხოლოდ სახიფათო ნარჩენებს განთავსების ადგილებზე).**

**სამუშაოს შესრულების ვადები**

სამუშაო შესრულდება ხელშეკრულების საფუძველზე, ხელშეკრულების გაფორმების დღიდან  5 (ხუთი) კალენდარული   თვის განმავლობაში.

**მოთხოვნები კონტრაქტორებისადმი:**

* მოცემული ტექნიკური დავალების სფეროში კომპანიის ან მისი წამყვანი პერსონალის არანაკლებ 10 წლის გამოცდილება, დადასტურებული კლიენტების რეკომენდაციებით ან სხვა დოკუმენტებით (არაუმეტეს 3 გვერდისა).
* ტექნიკური და კომერციული წინადადება მომსახურების შესახებ (არაუმეტეს 5 გვერდისა Sylfaen-ის 10 ზომის შრიფტით).
* წამყვანი პერსონალის რეზიუმეები (არაუმეტეს 2 გვერდისა).
* მომსახურების კალენდარული გეგმა-გრაფიკი შესრულების ინდიკატორების მითითებით.
* მომსახურების დეტალური ხარჯთაღრიცხვა (წარმოდგენილი ცალ-ცალკე, ობიექტების მიხედვით).
* პრიორიტეტულად ჩაითვლება ჰესებზე მუშაობის გამოცდილება (ხანძარქრობის სისტემების მონტაჟი).
* პრიორიტეტულად ჩაითვლება ეკოლოგიური საკითხებზე მომუშავე წამყვანი ექსპერტების არსებობა, რომლებიც მუშაობდნენ ნავთობპროდუქტების დაღვრების ლიკვიდაციაზე.
* პრიორიტეტად ჩაითვლება საქართველოს გარემოს დაცვის და სოფლის მეურნეობის სამინისტროსთან მუშაობის გამოცდილება ამ მიმართულებით (ექსპერტების არსებობა რომელიც მუშაობდნენ გზშ-ს დოკუმენტაციაზე).
* პრიორიტეტად ჩაითვლება შემუშავებული დოკუმენტაციის შეთანხმების კურატორობა საქართველოს გარემოს დაცვისა და სოფლის მეურნეობის სამინისტროში, დოკუმენტაციის საბოლოო მიღება/დამტკიცების ჩათვლით.
* პრიორიტეტად ჩაითვლება კონტრაქტორის სურვილი/მზაობა (დოკუმენტაციის მიღება/დამტკიცების შემდგომ) 1 წლიანი მუშაობის ვალდებულების აღების კუთხით, დოკუმენტაციის კორექტირებისათვის, ობიექტთან სინქრონიზაცის მიზნით.
* პრიორიტეტად ჩაითვლება ზეთების დაღვრაზე რეაგირების სწავლებების ჩატარების შესაძლებლობა ჰიდროელექტროსადგურებზე, საერთო ტრენინგის ფარგლებში (ტრენინგის ჩატარება ცალკე სატრენინგო მასალით, სხვა ტრენინგებისაგან დამოუკიდებლად, შესაბამისი საათების გათვალისწინებით კანონის მოთხოვნის დაცვით-სახიფათო ნივთიერებების კოდების მქონე ნივთიერებების დაღვრასთან რეაგირების კუთხით, ნარჩენების მართვის კოდექსის მოთხოვნების მიხედვით) .
* დოკუმენტები წარმოდგენილ იქნას PDF ფაილის სახით დისკეტაზე, ასევე ორი ეგზემპლიარი ამობეჭდილი სახით.

**დამატებითი მოთხოვნა (აუცილებელი):**

**15 წუთიანი პრეზენტაციის ჩატარება კონტაქტორის ტექნიკური შესაძლებლობების თაობაზე (რუსულ ან ინგლისურ ენაზე**